**Mizen Head** (irsk: *Carn Uí Néid*) er en mindre halvøy sørvest på ved kysten av Atlanterhavet i Irland. Den er det mest sørvestligste punktet på den irske øya. Den ligger i grevskapet Cork i Irland. Ytterst på halvøya ligger en signalstasjon, en værstasjon og et fyr. Signalstasjonen er i dag et museum. Landsbyene Ballydehob, Goleen og Schull ligger på halvøya.

Mizen Head ikke egentlig er det sørligste punktet i Irland, omtales det ofte som det på samme måte som nordmenn ofte regner Nordkapp for Norges nordligste punkt. Uttrykket «Malin Head to Mizen Head» brukes på samme måte som det norske «Nordkapp til Lindesnes».

Geografi
--------

Mizen Head-broen
Mizen Head er et av de ekstreme punktene på øya Irland og er en stor turistattraksjon, kjent for sitt dramatiske klippelandskap. En av de viktigste transatlantiske skipsrutene passerer like ved sør, og Mizen Head var, for mange sjøfolk, det første (eller siste) synet av Europa. Spissen av halvøya er nesten en øy, avskåret av en dyp kløft, nå dekket av en bro; dette gir tilgang til en gammel signalstasjon, en meteorologisk stasjon og et fyrtårn.

Signalstasjonen, som en gang var permanent bemannet, er nå et museum som huser utstillinger knyttet til stedets strategiske betydning for transatlantisk skipsfart og kommunikasjon, blant annet pionerarbeidet til Guglielmo Marconi. De «99 trinnene» som utgjorde en del av den opprinnelige adkomstveien har blitt supplert med en rekke stier og utsiktsplattformer, og et komplett utvalg av besøksfasiliteter er tilgjengelig ved inngangen til stedet. Landsbyene Ballydehob, Crookhaven, Goleen og Schull ligger på halvøya i øst.

Nærliggende Brow Head, også på Mizenhalvøya og et lite stykke mot øst, ligger flere meter lenger sør enn Mizen Head. Ikke desto mindre har geografibøker lenge målt lengden på Irland, diagonalt nordøst-til-sørvest, som «fra Fair Head til Mizen Head» eller nord-til-sør «fra Malin Head til Mizen Head».

Historie
--------

Værbitte klipper mot Atlanterhavet
Den antikke greske geografen Klaudios Ptolemaios (død 168) omtalte i sitt verk *Geografike hyfegesis* det som antagelig er Mizen Head som «den sørlige odden» (gammelgresk: *Νότιον ἄκρον*, latin: *Notion akron*), men Ptolemaios reiste aldri selv til vestlige Europa og måtte støtte seg på hva andre kunne fortelle ham.

Oddens irske navn, *Carn Uí Néid*, betyr «varde til Néids barnebarn». Dette refererer til dødsguden Balor, en leder av fomorianerne i irsk mytologi. Den nevnte Néid var en krigsgud, og bestefar til Balor.I en historie som stammer fra minst 1100-tallet, greide helteguden Lugh å beseire Balor i kamp og jager ham til Mizen Head. Der ble Balor halshugget av Lugh som så satte det avkuttede hodet på en stor stein, som deretter knuses.

Referanser
----------

1. ↑  Carn Uí Néid / Mizen Head, *Placenames Database of Ireland*
2. ↑  «Mizen Head Signal Station», *Mizen Guide*
3. ↑  «Mizen Head Weather Forecast», *Yr.no*
4. ↑  «Mizen Head Lighthouse», *Comissioners of Irish Light*
5. ↑   Johnson, Robert (1877): *The Competitive Geography*, s. 170.
6. ↑   Hughes, William; Williams, John (1885): *A Class-book of Modern Geography*, s. 78.
7. ↑  Smith, William, red. (1854–1857): Notium, *Dictionary of Greek and Roman Geography*. London: John Murray.
8. 1 2   Ó hÓgáin, Dáithí (1991): *Myth, Legend & Romance: An encyclopaedia of the Irish folk tradition*. Prentice Hall. ISBN 9780132759595; s. 43–45.

Litteratur
----------

* Fitzgerald, Donal: «Townlands», *BHAS Journal* **2**, ISSN 0791-6612; s. 106-119
* McCarthy, Patrick & Hawkes, Richard (2001): *Northside of the Mizen*, Mizen Productions, ISBN 978-0953679300
* O'Leary, Paddy (2003): «Archaeology», *Mizen Journal* No 11, ISSN 1649-203X
* Power, Denis (1992): *Archaeological Inventory of County Cork*, bind 1 West Cork, Office of Public Works, ISBN 0-7076-0175-4

Eksterne lenker
---------------

(en) Mizen Head – kategori av bilder, video eller lyd på Commons


* Socio-Economic Profile Of Goleen & District, om befolkningspopulasjonen på Mizen-halvøya med tall fram til 2002
* Mizen Head Pictures and Travel Guide

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |